phoneee/thai-legal-corpus huggingface dataset:
ข้อบังคับมหาวิทยาลัยมหาสารคามข้อบังคับมหาวิทยาลัยมหาสารคามว่าด้วยเครื่องแต่งกายนิสิตภาคปกติชั้นปริญญาตรี พ.ศ. ๒๕๓๘[๑] อาศัยอำนาจตามความในมาตรา ๑๔ (๒) และมาตรา ๕๑แห่งพระราชบัญญัติมหาวิทยาลัยมหาสารคาม พ.ศ. ๒๕๓๗สภามหาวิทยาลัยมหาสารคามจึงออกข้อบังคับว่าด้วยเครื่องแต่งกายนิสิตไว้ดังต่อไปนี้ข้อ ๑ข้อบังคับนี้เรียกว่า "ข้อบังคับมหาวิทยาลัยมหาสารคามว่าด้วยเครื่องแต่งกายนิสิตภาคปกติ ชั้นปริญญาตรี พ.ศ. ๒๕๓๘"ข้อ ๒ให้ยกเลิกระเบียบ ข้อบังคับ ประกาศ คำสั่งอื่น ๆ ที่ขัดหรือแย้งกับข้อบังคับนี้และให้ใช้ข้อบังคับนี้แทนข้อ ๓ข้อบังคับนี้ใช้บังคับตั้งแต่วันเปิดภาคต้น ปีการศึกษา ๒๕๓๘ เป็นต้นไปข้อ ๔เครื่องแต่งกายสำหรับนิสิตหญิง(๑) เวลาปกติ เครื่องแต่งกายประกอบด้วย กระโปรงสีเทาสีน้ำเงิน สีดำ สีกรมท่า สีน้ำตาล หรือชุดสากลตามที่มหาวิทยาลัยกำหนดเสื้อเชิ้ตสีขาวแขนสั้น ที่คอและแนวสาบอกติดกระดุมโลหะเงินมีรูปเครื่องหมายมหาวิทยาลัย ๕ เม็ด เวลาสวมให้สอดชายเสื้อไว้ในกระโปรงกลัดเข็มเครื่องหมายตรามหาวิทยาลัยที่อกเบื้องซ้าย เข็มขัดตรามหาวิทยาลัย รองเท้าหุ้มส้นหรือรัดส้นสีดำ(๒) ในงานพิธีการของมหาวิทยาลัยเครื่องแต่งกายมีลักษณะเช่นเดียวกับ (๑) เว้นแต่กระโปรงต้องเป็นสีเทาและรองเท้าหุ้มส้นสีดำข้อ ๕เครื่องแต่งกายสำหรับนิสิตชาย(๑) เวลาปกติ เครื่องแต่งกายประกอบด้วย กางเกงขายาวสีเทาสีขาว สีน้ำเงิน สีกรมท่า สีน้ำตาล หรือชุดสากลตามที่มหาวิทยาลัยกำหนดเสื้อเชิ้ตสีขาวแขนสั้นหรือแขนยาว เวลาสวมให้สอดชายเสื้อไว้ในกางเกงเข็มขัดตรามหาวิทยาลัย สวมถุงเท้า และรองเท้าหุ้มส้นสีดำ นอกจากนี้อาจจะสวมเครื่องแบบนักศึกษาวิชาทหารได้ในกรณีที่มีการเรียนฝึกวิชาทหารของกรมการรักษาดินแดน(๒) ในงานพิธีการของมหาวิทยาลัยเครื่องแต่งกายให้มีลักษณะเช่นเดียวกับวรรคแรกของ (๑) แต่กางเกงต้องเป็นสีเทาและเสื้อเชิ้ตสีขาวแขนยาวไม่พับแขนถุงเท้าดำรองเท้าหุ้มส้นสีดำ ผูกเนคไทสีเทามีตรามหาวิทยาลัยข้อ ๖ตรามหาวิทยาลัยนั้น ให้เป็นไปตามประกาศมหาวิทยาลัยมหาสารคามเรื่องตรามหาวิทยาลัยข้อ ๗สำหรับนิสิตอื่นของมหาวิทยาลัยมหาสารคาม ให้มีสิทธิแต่งกายตามข้อบังคับนี้ได้ข้อ ๘การแต่งกายนอกเหนือไปจากข้อบังคับนี้ให้อยู่ในดุลยพินิจของอธิการบดีข้อ ๙ให้อธิการบดีมหาวิทยาลัยมหาสารคามรักษาการให้เป็นไปตามข้อบังคับนี้ประกาศ ณ วันที่ ๑๓ มีนาคม พ.ศ. ๒๕๓๘ถวิล ไพรสณฑ์รัฐมนตรีว่าการทบวงมหาวิทยาลัยนายกสภามหาวิทยาลัยมหาสารคาม[๑] ราชกิจจานุเบกษาเล่ม ๑๑๒/ตอนพิเศษ ๙ ง/หน้า ๗๗/๒๒ มีนาคม ๒๕๓๘
กฎกระทรวง(พ.ศ. ๒๔๙๗)ออกตามความในพระราชบัญญัติกองอาสารักษาดินแดนพ.ศ. ๒๔๙๗[๑] อาศัยอำนาจตามความในมาตรา ๒๐ และมาตรา ๓๐ แห่งพระราชบัญญัติกองอาสารักษาดินแดนพ.ศ. ๒๔๙๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ธงประจำกองกองอาสารักษาดินแดน มีลักษณะและสัณฐาน ดังนี้ยอดคันธง เป็นรูปตรีทำด้วยโลหะสีทองตอนบนเป็นรูปพระขรรค์ทำด้วยโลหะสีเงินประดิษฐานพระพุทธรูปภายในใต้ฐานยอดคันธงชิดกับมุมบนของธงด้านเสามีแถบธงชาติเป็นโบหูกระต่ายห้อยชายทั้งสอง มีส่วนยาวเลยมุมธงด้านล่างชายแถบทั้งสองเป็นครุยธงสี่เหลี่ยม ลักษณะและสัณฐานเหมือนธงชาติมีส่วนและขนาดพองามพื้นธงมุมบนด้านหน้าใกล้คันธง มีพระมหามงกุฎและเลขหมายประจำรัชกาลสีเหลืองภายใต้มีอักษรพระบรมนามาภิไธยย่อสีทอง ขลิบริมสีเหลือง รัศมีสีทองตรงกึ่งกลางธงด้านหน้ามีรูปพระนเรศวรทรงช้างภายในวงกลมสีแดง มีขอบสีเหลือง มีตัวอักษรสีเหลืองเขียนว่า กองอาสารักษาดินแดนเป็นแถวโค้งโอบใต้รูปวงกลมดังกล่าวตรงกึ่งกลางธงด้านหลัง มีรูปช่อชัยพฤกษ์มีอุณาโลมอยู่กลางภายใต้พระมหามงกุฎริมชายธงตอนที่ตรงกับคันธงเป็นสีแดง ส่วนริมชายธงด้านอื่น ๆเป็นครุยสีเหลืองข้อ ๒ธงประจำกองกองอาสารักษาดินแดนจังหวัดมีลักษณะและสัณฐานเหมือนข้อ ๑แต่ตัวอักษรด้านหน้าของธงให้มีชื่อจังหวัดเป็นตัวอักษรสีเหลืองใต้คำว่า กองอาสารักษาดินแดน ด้วยให้ไว้ ณ วันที่ ๒๑ มิถุนายน พ.ศ. ๒๔๙๗พลเรือโท สุนาวินวิวัฒรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มีพระราชกฤษฎีกาประกาศบังคับใช้พระราชบัญญัติกองอาสารักษาดินแดน พ.ศ. ๒๔๙๗ในบางจังหวัดแล้ว จึงเป็นการสมควรกำหนดให้มีธงประจำกองกองอาสารักษาดินแดนขึ้นเพื่อเป็นที่หมาย ที่เคารพต่อไปจุฑามาศ/ปรับปรุง๒๔สิงหาคม ๒๕๕๘ปิติวรรณ/ปรับปรุง๖สิงหาคม ๒๕๖๓อรญา/ตรวจ๒๙ กันยายน๒๕๖๓[๑] ราชกิจจานุเบกษาเล่ม ๗๑/ตอนที่ ๓๙/หน้า ๘๗๖/๒๒ มิถุนายน ๒๔๙๗
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลโนนสะอาด อำเภอศรีบุญเรือง จังหวัดหนองบัวลำภูให้เป็นเขตปฏิรูปที่ดินพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๒๕ กรกฎาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลโนนสะอาด อำเภอศรีบุญเรือง จังหวัดหนองบัวลำภูให้เป็นเขตปฏิรูปที่ดินอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลโนนสะอาด อำเภอศรีบุญเรือง จังหวัดหนองบัวลำภูให้เป็นเขตปฏิรูปที่ดิน พ.ศ. ๒๕๕๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลโนนสะอาด อำเภอศรีบุญเรือง จังหวัดหนองบัวลำภูภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลโนนสะอาด อำเภอศรีบุญเรืองจังหวัดหนองบัวลำภู ให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลโนนสะอาดอำเภอศรีบุญเรือง จังหวัดหนองบัวลำภูมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าห้วยส้มและป่าภูผาแดง ในส่วนที่มีสภาพเป็นป่าเสื่อมโทรมแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๕๑ ก/หน้า ๒๒/๕ สิงหาคม ๒๕๕๒
ระเบียบคณะกรรมการพัฒนากฎหมายระเบียบคณะกรรมการพัฒนากฎหมายว่าด้วยการกำหนดหลักเกณฑ์และวิธีดำเนินการให้ค่าตอบแทนและเงินอุดหนุนแก่การวิจัยเพื่อการพัฒนากฎหมายพ.ศ. ๒๕๓๕[๑] อาศัยอำนาจตามข้อ๘ แห่งระเบียบคณะกรรมการกฤษฎีกาว่าด้วยการให้ค่าตอบแทนและเงินอุดหนุนแก่การวิจัยเพื่อการพัฒนากฎหมาย พ.ศ. ๒๕๓๕คณะกรรมการพัฒนากฎหมายจึงออกระเบียบกำหนดหลักเกณฑ์และวิธีดำเนินการตามระเบียบดังกล่าวไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการพัฒนากฎหมายว่าด้วยการกำหนดหลักเกณฑ์และวิธีดำเนินการให้ค่าตอบแทนและเงินอุดหนุนแก่การวิจัยเพื่อการพัฒนากฎหมายพ.ศ. ๒๕๓๕ข้อ๒ ในระเบียบนี้คณะกรรมการหมายความว่า คณะกรรมการพัฒนากฎหมายตามกฎหมายว่าด้วยคณะกรรมการกฤษฎีการะเบียบคณะกรรมการกฤษฎีกา หมายความว่าระเบียบคณะกรรมการกฤษฎีกาว่าด้วยการให้ค่าตอบแทนและเงินอุดหนุนแก่การวิจัยเพื่อการพัฒนากฎหมาย พ.ศ. ๒๕๓๕ข้อ๓ในการกำหนดค่าตอบแทนที่จะให้แก่ผู้ทรงลิขสิทธิ์งานวิจัยซึ่งได้ยินยอมให้นำงานวิจัยมาใช้ประโยชน์ในการดำเนินงานตามแผนงานหรือโครงการพัฒนากฎหมายตามข้อ๓ แห่งระเบียบคณะกรรมการกฤษฎีกา ให้คณะกรรมการพิจารณาถึงคุณภาพของงานวิจัยในส่วนที่นำมาใช้ประโยชน์ในการนำมาใช้และปริมาณของงานวิจัยที่จะนำมาใช้ข้อ๔[๒] ในการกำหนดค่าตอบแทนให้แก่ผู้ดำเนินการวิจัยตามข้อ๔ วรรคสอง แห่งระเบียบคณะกรรมการกฤษฎีกา ว่าด้วยการให้ค่าตอบแทนและเงินอุดหนุนแก่การวิจัยเพื่อการพัฒนากฎหมาย พ.ศ. ๒๕๓๕ ให้คณะกรรมการพิจารณาตามระดับความยากของโครงการวิจัยโดยใช้แนวทางดังต่อไปนี้(๑) โครงการวิจัยที่มีความยากในระดับปานกลางให้กำหนดค่าตอบแทนได้ไม่เกิน ๓,๐๐๐,๐๐๐ บาท(๒) โครงการวิจัยที่มีความยากในระดับสูง ให้กำหนดค่าตอบแทนได้ไม่เกิน๔,๐๐๐,๐๐๐ บาท(๓)โครงการวิจัยที่มีความยากในระดับสูงและเป็นการศึกษาวิจัยในลักษณะสหวิทยาการ ให้กำหนดค่าตอบแทนได้ไม่เกิน๖,๐๐๐,๐๐๐ บาทโครงการวิจัยที่มีความยากในการดำเนินการและจำเป็นเร่งด่วนเป็นพิเศษหรือต้องร่วมงานวิจัยกับสถาบันอื่นในประเทศหรือต่างประเทศคณะกรรมการจะกำหนดค่าตอบแทนให้สูงกว่าที่กำหนดไว้ใน (๑) (๒) หรือ (๓) ก็ได้ข้อ๕ในการให้รางวัลหรือเงินอุดหนุนการพิมพ์หรือการเผยแพร่งานวิจัยที่ดีเด่นและเป็นประโยชน์ต่อการพัฒนากฎหมายตามข้อ๕ แห่งระเบียบคณะกรรมการกฤษฎีกาให้คณะกรรมการพิจารณาถึงคุณภาพของงานวิจัยและประโยชน์ต่อการพัฒนากฎหมายข้อ ๖ในการให้ค่าตอบแทนแก่ผู้ดำเนินการศึกษาหาข้อมูลเบื้องต้นเกี่ยวกับหัวข้อเรื่องหรือกฎหมายที่สมควรได้รับการพัฒนาตามข้อ๖ แห่งระเบียบคณะกรรมการกฤษฎีกาให้คณะกรรมการพิจารณาถึงความยากง่ายและปริมาณของงานในการให้ค่าตอบแทนผู้คัดเลือกและผู้ประเมินงานวิจัยตามข้อ๖ แห่งระเบียบคณะกรรมการกฤษฎีกา ให้คณะกรรมการกำหนดให้ในอัตราไม่เกินร้อยละห้าของค่าตอบแทนหรือเงินอุดหนุนต่อชิ้นของงานวิจัยข้อ๗ระเบียบนี้ให้ใช้บังคับตั้งแต่วันที่ ๓๐ ธันวาคม พ.ศ. ๒๕๓๕ประกาศ ณ วันที่ ๓๐ธันวาคม พ.ศ. ๒๕๓๕นายมีชัย ฤชุพันธ์ประธานคณะกรรมการพัฒนากฎหมายระเบียบคณะกรรมการพัฒนากฎหมายว่าด้วยการกำหนดหลักเกณฑ์และวิธีการดำเนินการให้ค่าตอบแทนและเงินอุดหนุนแก่การวิจัยเพื่อการพัฒนากฎหมาย(ฉบับที่ ๒) พ.ศ. ๒๕๕๗[๓]ข้อ ๒ ระเบียบนี้ให้ใช้บังคับตั้งแต่วันที่ ๒๑สิงหาคม พ.ศ. ๒๕๕๗วิชพงษ์/จัดทำ๗ สิงหาคม ๒๕๖๐[๑] ราชกิจจานุเบกษาเล่ม ๑๑๖/ตอนที่ ๑๒ ง/หน้า ๑๒๕/๑๑ กุมภาพันธ์ ๒๕๔๒[๒] ข้อ ๔แก้ไขเพิ่มเติมโดยระเบียบคณะกรรมการพัฒนากฎหมาย ว่าด้วยการกำหนดหลักเกณฑ์และวิธีการดำเนินการให้ค่าตอบแทนและเงินอุดหนุนแก่การวิจัยเพื่อการพัฒนากฎหมาย(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนที่ ๑๑๐ ง/หน้า ๑/๑๖ ตุลาคม ๒๕๕๗
คำพิพากษาศาลฎีกาที่ 185/2487หลักกฎหมาย: มีสุรารัฐบาลไว้ในครอบครองเกินกว่า 5 ลิตร แม้แสดงไม่ได้ว่าซื้อมาจากผู้ควรขาย ก็ไม่มีความผิดอ้างฎีกาที่854/2486 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 185/2487อัยการนครสวรรค์โจทก์นายลิ้มจำเลย กฎหมายลักษณะอาญา ม. 27, ม. 28 พ.ร.บ.ภาษีชั้นใน จ.ศ.1248 ม. 40 พ.ร.บ.ภาษีชั้นใน แก้ไขเพิ่มเติม พ.ศ.2467 ม. 4 พ.ร.บ.ภาษีชั้นใน แก้ไขเพิ่มเติม พ.ศ.2476 ม. 8มีสุรารัฐบาลไว้ในครอบครองเกินกว่า 5 ลิตร แม้แสดงไม่ได้ว่าซื้อมาจากผู้ควรขาย ก็ไม่มีความผิดอ้างฎีกาที่854/2486(จำรูญ โปษยานนท์-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 185/2487อัยการนครสวรรค์โจทก์นายลิ้มจำเลย กฎหมายลักษณะอาญา ม. 27, ม. 28 พ.ร.บ.ภาษีชั้นใน จ.ศ.1248 ม. 40 พ.ร.บ.ภาษีชั้นใน แก้ไขเพิ่มเติม พ.ศ.2467 ม. 4 พ.ร.บ.ภาษีชั้นใน แก้ไขเพิ่มเติม พ.ศ.2476 ม. 8มีสุรารัฐบาลไว้ในครอบครองเกินกว่า 5 ลิตร แม้แสดงไม่ได้ว่าซื้อมาจากผู้ควรขาย ก็ไม่มีความผิดอ้างฎีกาที่854/2486(จำรูญ โปษยานนท์-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังประกาศกระทรวงการคลังเรื่องแต่งตั้งพนักงานเจ้าหน้าที่ตามพระราชบัญญัติการดูแลผลประโยชน์ของคู่สัญญาพ.ศ. ๒๕๕๑[๑] อาศัยอำนาจตามความในมาตรา๔ แห่งพระราชบัญญัติการดูแลผลประโยชน์ของคู่สัญญา พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการคลังออกประกาศไว้ ดังนี้ข้อ ๑ ให้ยกเลิกประกาศกระทรวงการคลัง เรื่องแต่งตั้งพนักงานเจ้าหน้าที่ตามพระราชบัญญัติการดูแลผลประโยชน์ของคู่สัญญา พ.ศ.๒๕๕๑ ลงวันที่ ๑๘ พฤษภาคม ๒๕๕๒ข้อ ๒ ให้บุคคลที่ได้รับแต่งตั้งให้เป็นผู้ตรวจการสถาบันการเงินตามกฎหมายว่าด้วยธุรกิจสถาบันการเงินเป็นพนักงานเจ้าหน้าที่ตามพระราชบัญญัติการดูแลผลประโยชน์ของคู่สัญญาพ.ศ. ๒๕๕๑ข้อ ๓ ให้บุคคลตามข้อ ๒พ้นจากการเป็นพนักงานเจ้าหน้าที่ตามพระราชบัญญัติการดูแลผลประโยชน์ของคู่สัญญาเมื่อพ้นจากการเป็นผู้ตรวจการสถาบันการเงินตามกฎหมายว่าด้วยธุรกิจสถาบันการเงินประกาศ ณ วันที่ ๑๖ธันวาคม พ.ศ. ๒๕๕๒กรณ์ จาติกวณิชรัฐมนตรีว่าการกระทรวงการคลังปริญสินีย์/ผู้จัดทำ๒๓ เมษายน ๒๕๕๕วิชพงษ์/ผู้ตรวจ๒๕ เมษายน ๒๕๕๕[๑] ราชกิจจานุเบกษาเล่ม ๑๒๗/ตอนพิเศษ ๑๔ ง/หน้า ๔๖/๒๗ มกราคม ๒๕๕๓
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดมุกดาหารเรื่องที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดมุกดาหาร[๑] ด้วย กรมโยธาธิการและผังเมืองโดยสำนักงานโยธาธิการและผังเมืองจังหวัดมุกดาหารร่วมกับเทศบาลเมืองมุกดาหาร อำเภอเมืองมุกดาหารจังหวัดมุกดาหาร ดำเนินโครงการจัดรูปที่ดินเพื่อพัฒนาพื้นที่จังหวัดมุกดาหาร(บริเวณชุมชนตาดแคน อำเภอเมืองมุกดาหาร จังหวัดมุกดาหาร) และได้เสนอการเปลี่ยนแปลงที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดมุกดาหารต่อคณะกรรมการจัดรูปที่ดินเพื่อพัฒนาพื้นที่ส่วนจังหวัดมุกดาหาร โดยอาศัยอำนาจตามความในมาตรา๕๕ และมาตรา ๕๖ และมาตรา ๗๒ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ.๒๕๔๗ คณะกรรมการจัดรูปที่ดินเพื่อพัฒนาพื้นที่ส่วนจังหวัดมุกดาหารได้พิจารณาและมีมติเห็นชอบการเปลี่ยนแปลงที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดมุกดาหารเมื่อวันที่ ๑๙ ตุลาคม ๒๕๕๙ และคณะกรรมการจัดรูปที่ดินเพื่อพัฒนาพื้นที่ได้มีมติเห็นชอบการเปลี่ยนแปลงที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดมุกดาหารเมื่อวันที่ ๓๑ พฤษภาคม ๒๕๖๐ ตามแผนผังแนบท้ายประกาศนี้ จึงประกาศมาเพื่อโปรดทราบโดยทั่วกันประกาศณ วันที่ ๘ มีนาคม พ.ศ. ๒๕๖๑ไพฑูรย์รักษ์ประเทศผู้ว่าราชการจังหวัดมุกดาหาร[เอกสารแนบท้าย]๑.แผนผังแสดงที่สาธารณประโยชน์ในโครงการจัดรูปที่ดินเพื่อการพัฒนาพื้นที่จังหวัดมุกดาหารตำบลมุกดาหาร อำเภอเมืองมุกดาหาร จังหวัดมุกดาหาร(ดูข้อมูลจากภาพกฎหมาย) พิมพ์มาดา/จัดทำ๑๙เมษายน ๒๕๖๑นุสรา/ตรวจ๑๙เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๔ ง/หน้า ๔๒/๒๙ มีนาคม ๒๕๖๑
พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ พ.ศ. 2524พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดิน ที่ใช้เพื่อประโยชน์ของแผ่นดินโดยเฉพาะ ในท้องที่ตำบล ยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ พ.ศ. ๒๕๒๔ภูมิพลอดุลยเดช ป.ร. ให้ไว้ ณ วันที่ ๙ สิงหาคม พ.ศ. ๒๕๒๔ เป็นปีที่ ๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ เพื่อแลกเปลี่ยนกับที่ดินของ นายลีผลประเสริฐ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลยางหวาย อำเภอคอนสวรรค์ จังหวัดชัยภูมิ ให้แก่ นายลี ผลประเสริฐ พ.ศ. ๒๕๒๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ๓๐๘๒๒ น.ส. ๓ ก. เลขที่ ๓๙๖๙ หมายเลขที่ดินที่ ๑๗๕ เนื้อที่ประมาณ ๖ ไร่ ๑ งาน ๑๖ ตารางวา ในท้องที่ตำบลยางหวาย อำเภอคอนสวรรค์ จังหวัดชัยภูมิมาตรา 3 ภายในแนวเขตตามแผนที่ท้ายพระราชบัญญัตินี้ให้แก่ นายลี ผลประเสริฐมาตรา 4 มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงศึกษาธิการรักษาการตามพระราชบัญญัตินี้ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกระทรวงศึกษาธิการประสงค์จะย้ายสถานที่ตั้งโรงเรียนประถมศึกษา (โรงเรียนโนนเขวาประสิทธิ์ศิลป์) ให้มาอยู่ใกล้เส้นทางคมนาคม ดังนั้นจึงขอแลกเปลี่ยนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะคือใช้ในกิจการโรงเรียนดังกล่าวอยู่ในขณะนี้ แปลงหมายเลขทะเบียนที่ ๓๐๘๒๒ น.ส. ๓ ก. เลขที่ ๓๙๖๙ หมายเลขที่ดินที่ ๑๗๕ ตำบลยางหวาย อำเภอคอนสวรรค์ จังหวัดชัยภูมิ เนื้อที่ประมาณ ๖ ไร่ ๑ งาน ๑๖ ตารางวา กับที่ดินของนายลี ผลประเสริฐ น.ส. ๓. ก. เลขที่ ๔๖๔๕ และเลขที่ ๔๖๕๐ รวมเนื้อที่ประมาณ ๘ ไร่ - งาน ๓๐ ตารางวา ในท้องที่ดังกล่าวเพื่อประโยชน์ต่อทางราชการในการปลูกสร้างอาคารเรียนหลังใหม่ของโรงเรียนดังกล่าว จึงจำเป็นต้องตราพระราชบัญญัตินี้
คำพิพากษาศาลฎีกาที่ 1632/2518หลักกฎหมาย: หญิงอายุ 17 ปี หนีบิดามารดาตามจำเลยไปอยู่กินเป็นสามีภริยากัน แต่ไม่มีเงินให้ตามที่บิดามารดาหญิงเรียกร้อง มิใช่เพื่อการอนาจารไม่เป็นความผิดตามมาตรา 319 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1632/2518นายกิม สมบูรณ์โจทก์นายบุญชู อ่อนเปล่ง กับพวกจำเลย ป.อ. ม. 319หญิงอายุ 17 ปี หนีบิดามารดาตามจำเลยไปอยู่กินเป็นสามีภริยากัน แต่ไม่มีเงินให้ตามที่บิดามารดาหญิงเรียกร้อง มิใช่เพื่อการอนาจารไม่เป็นความผิดตามมาตรา 319(พิชัย รชตะนันทน์-ชุ่ม สุนทรธัย-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1632/2518นายกิม สมบูรณ์โจทก์นายบุญชู อ่อนเปล่ง กับพวกจำเลย ป.อ. ม. 319หญิงอายุ 17 ปี หนีบิดามารดาตามจำเลยไปอยู่กินเป็นสามีภริยากัน แต่ไม่มีเงินให้ตามที่บิดามารดาหญิงเรียกร้อง มิใช่เพื่อการอนาจารไม่เป็นความผิดตามมาตรา 319(พิชัย รชตะนันทน์-ชุ่ม สุนทรธัย-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศองค์การบริหารส่วนตำบลห้วยกะปิประกาศองค์การบริหารส่วนตำบลห้วยกะปิเรื่องการจัดระบบข้อมูลข่าวสารส่วนบุคคลตามมาตรา ๒๓ (๓)แห่งพระราชบัญญัติข้อมูลข่าวสารของราชการพ.ศ. ๒๕๔๐[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนตำบลห้วยกะปิได้จัดระบบข้อมูลข่าวสารส่วนบุคคลขององค์การบริหารส่วนตำบลห้วยกะปิตามพระราชบัญญัติข้อมูลข่าวสารของราชการ พ.ศ. ๒๕๔๐ ดังนี้ข้อ ๑ประเภทของบุคคลที่จัดเก็บข้อมูลไว้ได้แก่ พนักงานส่วนตำบล ระดับ ๑ - ๗ ลูกจ้างประจำ พนักงานจ้างตามภารกิจพนักงานจ้างทั่วไป องค์การบริหารส่วนตำบลห้วยกะปิข้อ ๒ประเภทข้อมูลของบุคคลที่จัดเก็บข้อมูล(๑) สมุดประวัติ(๒) แฟ้มประวัติ(๓) ก.พ. ๗(๔)โปรแกรมระบบงานด้านบริหารงานบุคคลในคอมพิวเตอร์ข้อ ๓ลักษณะการใช้ข้อมูลตามปกติ๑ ผู้ใช้ ได้แก่ งานบุคลากร สำนักงานปลัด๒ใช้เพื่อประโยชน์ในการบริหารงานบุคคลขององค์การบริหารส่วนตำบลห้วยกะปิข้อ ๔วิธีการขอตรวจดูข้อมูลข่าวสารของเจ้าของข้อมูลเจ้าของข้อมูลยื่นคำขอตรวจดูด้วยตนเองหรือมอบอำนาจเป็นหนังสือให้บุคคลอื่นยื่นคำขอตรวจดูข้อมูลต่องานบุคลากรสำนักงานปลัด องค์การบริหารส่วนตำบลห้วยกะปิข้อ ๕วิธีการขอให้แก้ไขเปลี่ยนแปลงข้อมูล(๑)ผู้เป็นเจ้าของข้อมูลเป็นผู้ขอแก้ไขเปลี่ยนแปลง โดยทำเป็นหนังสือพร้อมแนบหลักฐานที่เกี่ยวข้องยื่นผ่านผู้บังคับบัญชาตามลำดับจนถึงนายกองค์การบริหารส่วนตำบลห้วยกะปิแล้วนำส่งงานบุคลากร สำนักงานปลัด องค์การบริหารส่วนตำบลห้วยกะปิ(๒) เจ้าหน้าที่งานบุคลากรสำนักงานปลัดองค์การบริหารส่วนตำบลห้วยกะปิ ผู้รับผิดชอบ/ผู้ใช้ข้อมูลตามปกติเป็นผู้แก้ไขเปลี่ยนแปลงข้อ ๖แหล่งที่มาของข้อมูล(๑) บุคคลเจ้าของข้อมูลข่าวสารส่วนบุคคล(๒) งานบุคลากรสำนักงานปลัดองค์การบริหารส่วนตำบลห้วยกะปิที่ทำหน้าที่ในการจัดทำข้อมูลด้านบุคลากรประกาศณ วันที่ ๑๘ พฤษภาคม พ.ศ. ๒๕๕๐จักรวาลตั้งประกอบนายกองค์การบริหารส่วนตำบลห้วยกะปิโสรศ/ผู้จัดทำ๑๙กรกฎาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๘๒ ง/หน้า ๗๓/๙ กรกฎาคม ๒๕๕๐
พระราชกฤษฎีกากำหนดเขตที่ดินในท้องที่ตำบลหนองสาหร่ายอำเภอดอนเจดีย์จังหวัดสุพรรณบุรีให้เป็นเขตโครงการจัดรูปที่ดินพ.ศ.๒๕๔๑ ภูมิพลอดุลยเดชป.ร.ให้ไว้ณ วันที่ ๑๓ กันยายน พ.ศ. ๒๕๔๑เป็นปีที่๕๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลหนองสาหร่าย อำเภอดอนเจดีย์ จังหวัดสุพรรณบุรีให้เป็นเขตโครงการจัดรูปที่ดิน อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๒๔ วรรคหนึ่ง แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลหนองสาหร่าย อำเภอดอนเจดีย์ จังหวัดสุพรรณบุรี ให้เป็นเขตโครงการจัดรูปที่ดินพ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลหนองสาหร่ายอำเภอดอนเจดีย์ จังหวัดสุพรรณบุรี ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลหนองสาหร่าย อำเภอดอนเจดีย์ จังหวัดสุพรรณบุรีให้เป็นเขตโครงการจัดรูปที่ดิน พ.ศ. ๒๕๔๑๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลหนองสาหร่ายอำเภอดอนเจดีย์ จังหวัดสุพรรณบุรี ให้เป็นเขตโครงการจัดรูปที่ดิน พ.ศ. ๒๕๔๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลหนองสาหร่าย อำเภอดอนเจดีย์ จังหวัดสุพรรณบุรีและได้สอบถามความสมัครใจจากเจ้าของที่ดินแล้วเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๗กรกฎาคม ๒๕๖๐[๑]ราชกิจจานุเบกษา เล่ม ๑๑๕/ตอนที่ ๖๓ ก/หน้า ๑๐/๒๓ กันยายน ๒๕๔๑
ข้อกำหนดข้อกำหนดเกี่ยวกับการจัดสรรที่ดินจังหวัดบุรีรัมย์(ฉบับที่ ๔)พ.ศ.๒๕๖๑ อาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ.๒๕๔๓ คณะกรรมการจัดสรรที่ดินจังหวัดบุรีรัมย์ออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดินโดยความเห็นชอบจากคณะกรรมการจัดสรรที่ดินกลางไว้ ดังต่อไปนี้ข้อ ๑ข้อกำหนดนี้เรียกว่า ข้อกำหนดเกี่ยวกับการจัดสรรที่ดินจังหวัดบุรีรัมย์(ฉบับที่ ๔) พ.ศ. ๒๕๖๑ข้อ ๒[๑]ข้อกำหนดนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๓๓แห่งข้อกำหนดเกี่ยวกับการจัดสรรที่ดินจังหวัดบุรีรัมย์ พ.ศ. ๒๕๔๖และให้ใช้ความต่อไปนี้แทนข้อ ๓๓ ลานกิจกรรมหรือลานอเนกประสงค์ในกรณีเป็นการจัดสรรที่ดินขนาดใหญ่ผู้จัดสรรที่ดินจะต้องกันพื้นที่ไว้เป็นที่ตั้งของสาธารณูปโภคประเภทลานกิจกรรมหรือลานอเนกประสงค์จำนวน ๑ แห่ง เนื้อที่ไม่น้อยกว่า ๒๐๐ ตารางวาและต้องจัดให้มีพื้นที่ดังกล่าวเพิ่มขึ้นทุก ๆ ๕๐๐ แปลง หรือทุก ๆ ๑๐๐ ไร่ที่ดินที่กันไว้เพื่อจัดตั้งโรงเรียนอนุบาลตามแผนผัง โครงการและวิธีการจัดสรรที่ดินในโครงการจัดสรรที่ดินที่ได้รับอนุญาตให้ทำการจัดสรรที่ดินก่อนวันที่ข้อกำหนดฉบับนี้มีผลใช้บังคับ หากไม่สามารถจัดตั้งโรงเรียนอนุบาลหรือโรงเรียนประเภทอื่นตามระเบียบกระทรวงศึกษาธิการได้ให้ใช้พื้นที่ดังกล่าวจัดทำเป็นสาธารณูปโภคอื่นเช่น ลานกิจกรรม ลานอเนกประสงค์ สวน สนามเด็กเล่น สนามกีฬา เป็นต้น โดยผู้จัดสรรที่ดินที่ประสงค์จะจัดทำสาธารณูปโภคดังกล่าวต้องยื่นคำขอแก้ไขเปลี่ยนแผนผังโครงการหรือวิธีการที่ได้รับอนุญาต เพื่อให้คณะกรรมการพิจารณาตามนัยมาตรา ๓๒แห่งพระราชบัญญัติการจัดสรรที่ดิน พ.ศ. ๒๕๔๓ ด้วยให้ไว้ณ วันที่ ๑๒ มกราคม พ.ศ. ๒๕๖๑อนุสรณ์ แก้วกังวาลผู้ว่าราชการจังหวัดบุรีรัมย์ประธานกรรมการจัดสรรที่ดินจังหวัดบุรีรัมย์พิมพ์มาดา/จัดทำ๓เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๓ ง/หน้า ๖๐/๑๔ กุมภาพันธ์ ๒๕๖๑
ประกาศกระทรวงศึกษาธิการประกาศกระทรวงศึกษาธิการเรื่องการแบ่งส่วนราชการในมหาวิทยาลัยราชภัฏพระนครพ.ศ. ๒๕๔๙[๑] อาศัยอำนาจตามความในมาตรา๖ มาตรา ๑๐ วรรคสาม วรรคสี่ วรรคห้า และมาตรา ๑๑ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗รัฐมนตรีว่าการกระทรวงศึกษาธิการออกประกาศไว้ ดังต่อไปนี้ข้อ๑ให้แบ่งส่วนราชการในสำนักงานอธิการบดี ดังนี้(๑)กองกลาง(๒)กองคลัง(๓)กองนโยบายและแผน(๔)กองบริหารงานบุคคล(๕)กองพัฒนานักศึกษาข้อ๒ให้แบ่งส่วนราชการในวิทยาลัยการฝึกหัดครู คณะเทคโนโลยีอุตสาหกรรมคณะมนุษยศาสตร์และสังคมศาสตร์ คณะวิทยาการจัดการ และคณะวิทยาศาสตร์และเทคโนโลยีเป็นสำนักงานคณบดีข้อ๓ให้แบ่งส่วนราชการในสถาบันวิจัยและพัฒนาสำนักวิทยบริการและเทคโนโลยีสารสนเทศ สำนักศิลปะและวัฒนธรรมและสำนักส่งเสริมวิชาการและงานทะเบียน เป็นสำนักงานผู้อำนวยการประกาศ ณ วันที่ ๒๒พฤษภาคม พ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการปริญสินีย์/ผู้จัดทำ๒๕ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๓/ตอนที่ ๖๒ ง/หน้า ๒๕/๒๙ มิถุนายน ๒๕๔๙
คำพิพากษาศาลฎีกาที่ 65741หลักกฎหมาย: ความว่า ผู้ประกันยื่นคำร้องขอให้ปล่อยจำเลยชั่วคราวในระหว่างฎีกา โดยขอใช้หลักประกันเดิม คำสั่ง พิเคราะห์แล้ว เป็นกรณีต้องห้ามมิให้คู่ความฎีกาในปัญหาข้อเท็จจริงในชั้นนี้ยังไม่มีเหตุสมควรให้ปล่อยจำเลยชั่วคราว ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 28/2545พนักงานอัยการจังหวัดเชียงใหม่โจทก์นาย บุญยังหรือบุญชัย สกุลสอนจำเลยนาง ดี สกุลสอน ผู้ประกันผู้ยื่นคำร้อง ป.วิ.อ. ม. 106, ม. 218ความว่า ผู้ประกันยื่นคำร้องขอให้ปล่อยจำเลยชั่วคราวในระหว่างฎีกา โดยขอใช้หลักประกันเดิม คำสั่ง พิเคราะห์แล้ว เป็นกรณีต้องห้ามมิให้คู่ความฎีกาในปัญหาข้อเท็จจริงในชั้นนี้ยังไม่มีเหตุสมควรให้ปล่อยจำเลยชั่วคราว ยกคำร้อง(ประสพสุข บุญเดช-วิชัย ชื่นชมพูนุท-สมชาย พงษธา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 28/2545พนักงานอัยการจังหวัดเชียงใหม่โจทก์นาย บุญยังหรือบุญชัย สกุลสอนจำเลยนาง ดี สกุลสอน ผู้ประกันผู้ยื่นคำร้อง ป.วิ.อ. ม. 106, ม. 218ความว่า ผู้ประกันยื่นคำร้องขอให้ปล่อยจำเลยชั่วคราวในระหว่างฎีกา โดยขอใช้หลักประกันเดิม คำสั่ง พิเคราะห์แล้ว เป็นกรณีต้องห้ามมิให้คู่ความฎีกาในปัญหาข้อเท็จจริงในชั้นนี้ยังไม่มีเหตุสมควรให้ปล่อยจำเลยชั่วคราว ยกคำร้อง(ประสพสุข บุญเดช-วิชัย ชื่นชมพูนุท-สมชาย พงษธา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ